CELEX: 62010TN0366
Language: lt
Date: 2010-09-01 00:00:00
Title: Byla T-366/10 P: 2010 m. rugsėjo 1 d. pateiktas Luigi Marcuccio apeliacinis skundas dėl 2010 m. birželio 22 d. Tarnautojų teismo sprendimo byloje F-78/09 Marcuccio prieš Komisiją

23.10.2010   
            
            
               LT
            
            
               Europos Sąjungos oficialusis leidinys
            
            
               C 288/60
            
         
      2010 m. rugsėjo 1 d. pateiktas Luigi Marcuccio apeliacinis skundas dėl 2010 m. birželio 22 d. Tarnautojų teismo sprendimo byloje F-78/09 Marcuccio prieš Komisiją
      
      (Byla T-366/10 P)
      ()
      (2010/C 288/109)
      Proceso kalba: italų
      
         Šalys
      
      
         Apeliantas: Luigi Marcuccio (Trikazė, Italija), atstovaujamas advokato G. Cipressa
      
         Kita proceso šalis: Europos Komisija
      
         Apelianto reikalavimai
      
      
                  —
               
               
                  Bet kuriuo atveju: panaikinti visą be jokios išimties skundžiamą nutartį.
               
            
                  —
               
               
                  Pripažinti, kad ieškinys pirmojoje instancijoje, dėl kurio buvo priimta skundžiama nutartis, buvo priimtinas visas be jokios išimties.
               
            
                  —
               
               
                  Pagrindinis reikalavimas: patenkinti visus be jokios išimties pirmojoje instancijoje pateiktus ieškovo reikalavimus.
               
            
                  —
               
               
                  Priteisti ieškovui iš atsakovės visas bylinėjimosi išlaidas, kurias jis jau patyrė ir toliau patiria, kol byla nebus išnagrinėta visuose stadijose.
               
            
                  —
               
               
                  Nepatenkinus pagrindinio reikalavimo: grąžinti bylą, kurioje pareikštas apeliacinis skundas, kitos sudėties Tarnautojų teismui, kad šis iš naujo priimtų sprendimą iš esmės.
               
            
         Apeliacinio skundo pagrindai ir pagrindiniai argumentai
      
      Šiuo apeliaciniu skundu skundžiama 2010 m. birželio 22 d. Tarnautojų teismo nutartis. Šia nutartimi kaip akivaizdžiai nepriimtinas buvo atmestas ieškinys dėl žalos, kurią apeliantas patyrė dėl atsakovės atsisakymo kompensuoti byloje Marcuccio prieš Komisiją (T-18/04) tariamai patirtas išlaidas, atlyginimo.
      Grįsdamas reikalavimus, apeliantas nurodo klaidingą ir neracionalų prašymo sąvokos, kaip ji vartojama Pareigūnų tarnybos nuostatų 90 ir 91 straipsniuose, aiškinimą, absoliutų motyvavimo nebuvimą, iškraipant faktines aplinkybes ir pakeičiant jų esmę, taip pat klaidingą teismų praktikos aiškinimą teismo išlaidų, kurias apmokėti viena iš šalių buvo įpareigota teismo, apmokėjimo klausimu.
      Apeliantas taip pat nurodo savo teisės būti išklausytam ir teisės į gynybą pažeidimą bei tai, kad Tarnautojų teismas nepasisakė dėl kai kurių jo prašymų.